Document ID: 32007D0191

KOMISIJOS SPRENDIMAS
2007 m. kovo 26 d.
dėl Bulgarijos ir Rumunijos iš dalies keičiantis Sprendimą 2006/594/EB, nustatantį orientacinį įsipareigojimų asignavimų, skirtų konvergencijos tikslui 2007-2013 m. laikotarpiu, paskirstymą pagal valstybes nares
(pranešta dokumentu Nr. C(2007) 1290)
(2007/191/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. liepos 11 d. Tarybos reglamentą (EB) Nr. 1083/2006, nustatantį bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinantį Reglamentą (EB) Nr. 1260/1999 (1), ypač į jo 18 straipsnio 2 dalį,
kadangi:
(1)
Sprendimu 2006/594/EB (2) Komisija nustatė orientacinį įsipareigojimų asignavimų, skirtų konvergencijos tikslui 2007-2013 m. laikotarpiu, paskirstymą pagal valstybes nares.
(2)
Bulgarijai ir Rumunijai įstojus į Europos Sąjungą šioms valstybėms narėms turėtų būti nustatytos orientacinės įsipareigojimų asignavimų sumos, skirtos regionams, atitinkantiems reikalavimus struktūrinių fondų paramai gauti pagal konvergencijos tikslą.
(3)
Todėl reikėtų atitinkamai iš dalies pakeisti Sprendimą 2006/594/EB.
(4)
Aiškumo ir teisinio tikrumo sumetimais šis sprendimas turėtų būti taikomas nuo Bulgarijos ir Rumunijos įstojimo dienos,
PRIĖMĖ ŠĮ SPRENDIMĄ:
1 straipsnis
Sprendimas 2006/594/EB iš dalies keičiamas taip:
1)
I priedas pakeičiamas šio sprendimo I priedu.
2)
III priedas pakeičiamas šio sprendimo II priedu.
2 straipsnis
Šis sprendimas taikomas nuo 2007 m. sausio 1 d.
3 straipsnis
Šis sprendimas skirtas valstybėms narėms.
Priimta Briuselyje, 2007 m. kovo 26 d.

Labels: 2
18
15
19